APSTIPRINĀTS

VSIA “Paula Stradiņa klīniskā universitātes slimnīca”

Iepirkumu komisijas sēdē

2020.gada 30.aprīlī

(1.protokols)

ATKLĀTA KONKURSA

**Ventilācijas un kondicionēšanas sistēmu materiālu piegāde**

NOLIKUMS

ID Nr. PSKUS 2020/66

Rīgā, 2020

**1.VISPĀRĪGĀ INFORMĀCIJA**

* 1. **Iepirkuma identifikācijas numurs**

PSKUS 2020/66

* 1. **Pasūtītājs**

Pasūtītāja nosaukums: VSIA “Paula Stradiņa klīniskā universitātes slimnīca”.

Reģistrācijas numurs: 40003457109.

Juridiskā adrese: Pilsoņu iela 13, Rīga, LV-1002.

Pasūtītāja profila adrese: [www.stradini.lv](http://www.stradini.lv).

* 1. **Kontaktpersona**

Kontaktpersona: Zanda Brante

Tālruņa numurs: 67069719

E-pasta adrese: zanda.brante@stradini.lv, stradini@stradini.lv.

Kontaktpersona sniedz tikai organizatoriska rakstura informāciju par iepirkumu.

* 1. **Pretendenti**

1.4.1.Pretendents - fiziska vai juridiska persona, šādu personu apvienība jebkurā to kombinācijā, kas ir iesniegusi piedāvājumu atklātā konkursā “Ventilācijas un kondicionēšanas sistēmu materiālu piegāde”, identifikācijas Nr. PSKUS 2020/66 (turpmāk – Atklāts konkurss) EIS e-konkursu apakšsistēmā.

1.4.2.Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Atklātā konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu.

1.4.3.Visiem Atklāta konkursa pretendentiem piemēro vienādus noteikumus.

* 1. **Apakšuzņēmēji, personāls un to nomaiņa**

1.5.1.Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 procenti no kopējās Atklāta konkursa iepirkuma līguma (turpmāk – Līgums) vērtības vai lielāka, un katram šādam apakšuzņēmējam izpildei nododamo Līguma daļu (iekļauts 1.pielikumā).

1.5.2.Pretendents Līguma izpildē ir tiesīgs piesaistīt apakšuzņēmējus.

1.5.3.Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus, kas nepieciešami Līguma izpildei.

1.5.4.Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā arPublisko iepirkumu likuma (turpmāk – PIL) 62. pantu.

1.5.5.Pasūtītājs pieņem lēmumu atļaut vai atteikt Atklātā konkursā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

* 1. **Atklāta konkursa nolikuma saņemšana**

1.6.1.Atklāta konkursa nolikums (turpmāk – nolikums), nolikuma grozījumi un atbildes uz ieinteresēto piegādātāju jautājumiem ir publiski pieejamas EIS [www.eis.gov.lv](http://www.eis.gov.lv), pie konkrētā iepirkuma.

1.6.2.Ieinteresētais piegādātājs EIS e-konkursu apakšsistēmā Atklāta konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs[[1]](#footnote-1)

1.6.3.Ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Pasūtītājs ir ievietojis tīmekļvietnē EIS [www.eis.gov.lv](http://www.eis.gov.lv) pie konkrētā iepirkuma, tiek uzskatīts, ka piegādātājs tos ir saņēmis un ar tiem iepazinies.

1.6.4.Ja nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.

* 1. **Papildu informācijas sniegšana**

1.7.1.Iepirkuma komisija un ieinteresētais piegādātājs vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija Atklāta konkursa ietvaros nav saistoša.

1.7.2.Paziņojumu par Atklāta konkursa dokumentācijas grozījumiem, iepirkuma komisijas sniegtās atbildes u.c. izmaiņas ieinteresētie piegādātāji, kas reģistrējušās kā nolikuma saņēmēji, saņem uz norādītājām e-pasta adresēm.

1.7.3.Ieinteresētais piegādātājs jautājumus par nolikumu uzdod elektroniski rakstiskā veidā, adresējot tos iepirkuma komisijai un **ievietojot tos EIS** [**www.eis.gov.lv**](http://www.eis.gov.lv) **pie konkrētā iepirkuma**, kā arī nosūtot tos uz elektroniskā pasta adresi zanda.brante@stradini.lv un stradini@stradini.lv. Papīra formāta dokuments nav jāiesniedz.

1.7.4.Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

1.7.5.Papildu informāciju iepirkuma komisija nosūta e-pasta sūtījumā ieinteresētajam piegādātājam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju EIS [www.eis.gov.lv](http://www.eis.gov.lv) e-konkursu apakšsistēmā Atklāta konkursa sadaļā.

1.7.6.Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst. 8:30 līdz 16:30.

1.7.7. Iepirkuma komisija nav atbildīga par to, ja kāds piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja tīmekļvietnē EIS [www.eis.gov.lv](http://www.eis.gov.lv) e-konkursu apakšsistēmā.

* 1. **Piedāvājuma saturs un noformēšanas prasības**

1.8.1.Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

 1.8.1.1.izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;

 1.8.1.2.elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).

1.8.2.Sagatavojot piedāvājumu, pretendents ievēro, ka:

 1.8.2.1.pieteikuma veidlapa un tehniskais piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;

 1.8.2.2.iesniedzot piedāvājumu, pretendents ar drošu elektronisko parakstu un laika zīmogu paraksta vismaz pretendenta pieteikumu *(sk. EIS sistēmā Atklāta konkursa sadaļā pievienotās datnes).* Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;

 1.8.2.3.citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

1.8.3.Piedāvājums jāiesniedz latviešu valodā. Tehniskā piedāvājuma dokumenti (piemēram, ražotāja izsniegta Preces tehniskā dokumentācija) var tikt iesniegti citā valodā ar pievienotu pretendenta apliecinātu tulkojumu latviešu valodā. Ja uz piedāvājuma iesniegšanas brīdi pretendents nevar nodrošināt ražotāja tehnisko dokumentu tulkojumu latviešu valodā, tai jābūt angļu valodā.

1.8.4.Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr.558 „Dokumentu izstrādāšanas un noformēšanas kārtība” noteiktajai kārtībai (turpmāk – apliecināta kopija). Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, iepirkuma komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

1.8.5.Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas Atklāta konkursa sadaļā) ietvertos nosacījumus.

1.8.6.Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

* 1. **Piedāvājuma iesniegšana un atvēršana**

1.9.1.Pretendents piedāvājumu iesniedz līdz **2020.gada 25.maijam plkst.10.00**, EIS e-konkursu apakšsistēmā.

1.9.2.**Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un nosūtīti atpakaļ iesniedzējam**.

1.9.3.Piedāvājumu atvēršana sākas 2020.gada 25.maijā plkst.10.00 tūlīt pēc nolikuma 1.9.1.punktā noteiktā piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Pretendentam ir tiesības piedalīties piedāvājumu atvēršanas sanāksmē klātienē VSIA “Paula Stradiņa Klīniskā universitātes slimnīca” telpās, 2.korpusā, atbilstoši Ministru kabineta 2017.gada 28.februāra noteikumu Nr. 107 “Iepirkuma procedūru un metu konkursu norises kārtība” 15.punktā noteiktai kārtībai.

1.9.4.Pēc visu piedāvājumu atvēršanas piedāvājumu atvēršanas sanāksme tiek slēgta.

1.9.5.Piedāvājumu atvēršanas norise tiek publicēts tīmekļvietnē EIS [www.eis.gov.lv](http://www.eis.gov.lv) e-konkursu apakšsistēmā.

1.9.6.Pretendentu atlasi, piedāvājumu atbilstības pārbaudi un piedāvājumu vērtēšanu Atklātā konkursā iepirkuma komisija veic slēgtās sēdēs. **Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana**.

1. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmeta apraksts**

2.1.1. Atklāta konkursa iepirkuma priekšmets ir ventilācijas un kondicionēšanas sistēmu materiālu piegāde, kas ir saskaņā ar Atklāta konkursa Tehniskajā specifikācijā/Tehniskā – finanšu piedāvājuma formā (turpmāk – Tehniskā specifikācija) (2.pielikums) noteiktajām prasībām.

2.1.2.Iepirkuma nomenklatūra (CPV kods): 42500000-1 (Dzesēšanas un ventilācijas iekārtas).

2.1.3.Atklāta konkursa iepirkuma priekšmets ir sadalīts daļās:

*2.1.3.1. 1.daļa – Ventilācija (Ventilatori, gaisa vadi, difuzori, dzesēšanas caurules);*

*2.1.3.2. 2.daļa – Automātika (Apgriezienu regulētāji, kontrolieri, sensori, vārsti, piedziņas);*

*2.1.3.3. 3.daļa – Aukstums (sūkņi, kondicionēšanas materiāli, fankoili, izolācija);*

*2.1.3.4. 4.daļa – Palīgmateriāli (stiprinājumi).*

**2.1.4. Pretendentam piedāvājums jāiesniedz par vienu vai vairākām iepirkuma priekšmeta daļām.**

2.1.5. Pasūtītāja plānotie finanšu līdzekļi visām iepirkuma priekšmeta daļām - EUR 50 000,00 bez PVN. Vispārīgā vienošanās un līgums tiks slēgts par nolikuma 2.1.5 punktā noteikto summu.

2.1.6. Pasūtītājs patur tiesības lemt par 2.1.5. punktā minētās summas izmaiņām, pamatojoties uz Pasūtītāja finanšu iespējām un PIL. Pasūtītājs patur tiesības šajā punktā minēto summu mainīt, ja lēmums par līguma slēgšanas tiesībām netiek pieņemts vienlaikus visās iepirkuma priekšmeta daļās vai kādā no iepirkuma priekšmeta daļām netiek iesniegts piedāvājums.

2.1.7. Pasūtītājs Līguma darbības laikā negarantē plānotā apjoma pasūtīšanu – iepirkuma apjoms var tikt samazināts atbilstoši faktiskajai nepieciešamībai.

2.1.8. Pasūtītājs noraida pretendenta piedāvājumu, ja pretendenta piedāvātā līgumcena pārsniedz 150 procentus no 2.1.5. apakšpunktā norādītās paredzamās līgumcenas.

2.1.9. 2.Pretendentu piedāvājumā norādītās kopējās cenas ir tikai vērtējamās cenas un tiks izmantotas tikai pretendentu finanšu piedāvājumu savstarpējai salīdzināšanai. Pasūtītājs līguma izpildē ņems vērā pretendenta piedāvātās vienas vienības cenas, kuras ir saistošas visu līguma darbības laiku.

* 1. **Vispārīgās vienošanās darbības laiks un būtiskie noteikumi:**
		1. Tiks salīdzināta pretendentu piedāvātā kopējā cena katrā iepirkuma priekšmeta daļā atsevišķi un vispārīgās vienošanās tiesības katrā Atklāta konkursa iepirkuma priekšmeta daļā tiks piešķirtas ne vairāk kā 1 (vienam) pretendentam, kura piedāvājums atbildīs nolikumā un tehniskajā specifikācijā un finanšu piedāvājumā izvirzītajām prasībām un būs ar zemāko piedāvāto vērtējamo cenu.
		2. Ar pretendentiem, kuriem tiks piešķirtas līguma slēgšanas tiesības, tiks slēgta vispārīgā vienošanās (turpmāk – Vienošanās) un Līgums Vienošanās ietvaros, kas stājas spēkā dienā, kad tas ir abpusēji parakstīts un ir spēkā 24 (divdesmit četrus) kalendāros mēnešus no Vienošanās un Līguma noslēgšanas brīža vai līdz Vienošanās summas sasniegšanai, atkarībā no tā, kurš nosacījums iestājas pirmais.
		3. Norēķinu kārtība noteikta Līguma projekta noteikumos (4. pielikums).
		4. Līguma izpildes vieta: VSIA “Paula Stradiņa klīniskā universitātes slimnīca”, Pilsoņu iela 13, Rīga, LV-1002.

1. **PRASĪBAS, IESNIEDZAMIE DOKUMENTI UN PRETENDENTU ATLASE**
	1. **Pieteikums dalībai Atklātā konkursā**

3.1.1.Vispārējie nosacījumi pretendenta dalībai Atklātā konkursā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā Atklāta konkursa sadaļā.

3.1.2.Lai apliecinātu savu dalību Atklātā konkursā, pretendentam jāiesniedz **pieteikums** saskaņā ar EIS e-konkursu apakšsistēmā Atklāta konkursa sadaļā publicēto veidlapu (*1.pielikums*).

3.1.3.Pieteikumā, atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003. gada 6. maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.

3.1.4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.

3.1.5.Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu.

3.1.6.Persona, kura paraksta pieteikumu, pārstāvības tiesībām jābūt nostiprinātām atbilstoši Latvijas Republikā spēkā esošajam normatīvo aktu regulējumam. Ārvalstu pretendenta paraksttiesīgās personas pārstāvības tiesībām ir jābūt nostiprinātām atbilstoši tā reģistrācijas valsts vai patstāvīgās dzīvesvietas valsts normatīvo aktu regulējumam.

3.1.7.Ja pieteikumu nav parakstījusi persona ar pārstāvības tiesībām, piedāvājums tiek noraidīts.

* 1. **Pretendentu izslēgšanas noteikumi**

3.2.1.Pasūtītājs ir tiesīgs izslēgt pretendentu no dalības Atklātā konkursā, ja:

 3.2.1.1.pretendents vai tā iesniegtais piedāvājums nav atbilstošs Atklāta konkursa nolikumā vai PIL noteiktajam (tajā skaitā, ja attiecībā uz pretendentu tiek konstatēts nepatiesas informācijas sniegšanas iepirkuma komisijai fakts);

 3.2.1.2.ja pretendents iepirkuma komisijas noteiktajā termiņā nav sniedzis iepirkuma komisijas pieprasīto precizējošo informāciju, kā rezultātā iepirkuma komisija nevar izvērtēt pretendenta iesniegtā piedāvājuma atbilstību nolikumā izvirzītajām prasībām;

3.2.1.3. ja uz pretendentu ir attiecināms PIL 43.pantā noteiktais un tas nav iesniedzis PIL 43.pantā minēto skaidrojumu, iepirkuma komisija rīkojas saskaņā ar PIL 43.panta trešo daļu.

3.2.1.3. uz pretendentu attieksies Starptautisko un Latvijas Republikas nacionālo sankciju likuma 11.1 panta 1. un 2. daļā noteiktie izslēgšanas nosacījumi.

3.2.2. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta 1. un 2. daļā noteiktie izslēgšanas nosacījumi. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.

3.2.3. Lai Komisija pārbaudītu, vai uz ārvalstī reģistrētu pretendentu, kuram piešķiramas Līguma slēgšanas tiesības, neattiecas Starptautisko un Latvijas Republikas nacionālo sankciju likumā noteiktās sankcijas, pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas (piemēram, Latvijas Republikas Uzņēmumu reģistram līdzvērtīgas iestādes) izziņu (-as), kas atspoguļo aktuālo informāciju par amatpersonām – valdes vai padomes locekļiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt pretendentu darbībās, kas saistītas ar filiāli. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta vai šā panta otrajā daļā minētā apakšuzņēmēja apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs, sabiedrisko pakalpojumu sniedzējs, publiskais partneris vai tā pārstāvis šā panta pirmajā un otrajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu vai apakšuzņēmēju var iegūt arī patstāvīgi.

* 1. **Pretendentu atlase**

3.3.1.Pretendentu atlases nosacījumi ir obligāti visiem pretendentiem, kuri vēlas iegūt līguma slēgšanas tiesības.

3.3.2.Iesniedzot nolikumā pieprasītos atlases dokumentus, pretendents apliecina, ka tā kvalifikācija ir pietiekama līguma izpildei.

3.3.3.Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

3.3.4.Saskaņā ar PIL 49.pantu pretendents kā sākotnējo pierādījumu atbilstībai nolikuma 3.4.punktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu (turpmāk – ESPD).

3.3.5.Ja piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. (*pieejams* [*http://eur-lex.europa.eu/legal-content/LV/TXT/PDF/?uri=CELEX:32016R0007&from=LV*](http://eur-lex.europa.eu/legal-content/LV/TXT/PDF/?uri=CELEX:32016R0007&from=LV) *(aizpildāms tās 2.pielikums)*).

3.3.6.Ja pretendents izvēlējies iesniegt ESPD, lai apliecinātu, ka tas atbilst nolikumā noteiktajām pretendentu atlases prasībām, iepirkuma komisija jebkurā brīdī Atklāta konkursa laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Atklāta konkursa pareizas norises nodrošināšanai.

* 1. **Atlases prasības un iesniedzamie dokumenti**

Pretendents var balstīties uz citu uzņēmēju iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību Līguma izpildei.

| **Prasība** | **Iesniedzamais dokuments** |
| --- | --- |
| 3.4.1. Pretendents - fiziskā vai juridiskā, vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus un ir iesniedzis pieteikumu Atklātam konkursam atbilstoši nolikuma prasībām.Pretendenta pieteikumu par piedalīšanos Atklātā konkursā jāparaksta pretendenta pārstāvim ar pārstāvības tiesībām vai tā pilnvarotai personai.Ja pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.Atbilstību kvalifikācijas prasībām, t.i. prasības attiecībā uz saimniecisko un finansiālo un tehniskās un profesionālās spējas, kas izvirzītas saskaņā ar Publisko iepirkumu likuma 45. un 46.pantu, pretendents kā piegādātāju apvienība var apliecināt kopumā.*Pretendents pieteikuma parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu* | 3.4.1.1. Pretendenta pieteikums dalībai Atklātā konkursā saskaņā ar nolikuma 1.pielikuma veidni. |
| 3.4.2. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem: | 3.4.2.1. Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Līgumā (vienošanās) jāiekļauj šāda informācija:* piegādātāju apvienības dibināšanas mērķis un līguma darbības (spēkā esamības) termiņš;
* katra apvienības dalībnieka Līguma daļa, tiesības un pienākumi;
* apliecinājums, ka visi personu apvienību dalībnieki, uz kuru saimnieciskajām un finansiālajām iespējām piegādātājs balstās un kuri būs atbildīgi par līguma izpildi, ir solidāri atbildīgi par līguma izpildi gadījumā, ja pretendentam tiks piešķirtas Līguma slēgšanas tiesības, norādot katra dalībnieka līguma darbu daļu;
* informācija par piegādātāju apvienības vadošo dalībnieku;

pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu. |
| 3.4.3.Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. *Prasība attiecas arī uz personālsabiedrību un* *visiem personālsabiedrības biedriem (ja* *piedāvājumu iesniedz personālsabiedrība) vai* *visiem piegādātāju apvienības dalībniekiem (ja piedāvājumu iesniedz piegādātāju apvienība),* *kā arī apakšuzņēmējiem (ja pretendents* *plāno piesaistīt apakšuzņēmējus).* | * + - 1. Informāciju par pretendentu, kurš ir reģistrēts LV Komercreģistrā, Pasūtītājs pārbauda Uzņēmumu reģistra mājaslapā, ja pretendents nav iesniedzis komersanta reģistrācijas apliecības kopiju.

Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| * + 1. Pretendentam iepriekšējo 3 (trīs) gadu laikā (t.i. 2017., 2018., 2019. un 2020.gadā līdz piedāvājumu iesniegšanas dienai) ir bijusi līdzvērtīga pieredze ventilācijas un kondicionēšanas sistēmu materiālu piegādē, t.i., pretendents iesniedz pieredzi tajā iepirkuma priekšmeta daļā, kurā tas iesniedz piedāvājumu, ņemot vērā, ka pieredzei katrā iepirkuma priekšmeta daļā ventilācijas un kondicionēšanas sistēmu materiālu piegādē ir jābūt:
* Par līdzvērtīgu pieredzi iepirkuma priekšmeta 1.daļā tiks uzskatīta pieredze ventilācijas un kondicionēšanas sistēmu materiālu piegādē naudas izteiksmē vismaz EUR 10 000,00 (desmit tūkstoši *euro* 00 centi) apmērā kā iepriekšējo 3 (trīs) gadu laikā veikto līgumu kopsumma (bez PVN);
* Par līdzvērtīgu pieredzi iepirkuma priekšmeta 2.daļā tiks uzskatīta pieredze ventilācijas un kondicionēšanas sistēmu materiālu piegādē naudas izteiksmē vismaz EUR 10 000,00 (desmit tūkstoši *euro* 00 centi) apmērā kā iepriekšējo 3 (trīs) gadu laikā veikto līgumu kopsumma (bez PVN);
* Par līdzvērtīgu pieredzi iepirkuma priekšmeta 3.daļā tiks uzskatīta pieredze ventilācijas un kondicionēšanas sistēmu materiālu piegādē naudas izteiksmē vismaz EUR 25 000,00 (divdesmit pieci tūkstoši *euro* 00 centi) apmērā kā iepriekšējo 3 (trīs) gadu laikā veikto līgumu kopsumma (bez PVN);
* Par līdzvērtīgu pieredzi iepirkuma priekšmeta 4.daļā tiks uzskatīta pieredze ventilācijas un kondicionēšanas sistēmu materiālu piegādē naudas izteiksmē vismaz EUR 5 000,00 (pieci tūkstoši *euro* 00 centi) apmērā kā iepriekšējo 3 (trīs) gadu laikā veikto līgumu kopsumma (bez PVN);

Ja Pretendents iesniedz piedāvājumu vairākās vai visās iepirkuma priekšmeta daļās, tad pretendenta pieredzei naudas izteiksmē ir jābūt vismaz nolikuma 3.4.4. apakšpunktā norādītās pieredzes kopsummai (summējot attiecīgajās iepirkuma priekšmeta daļās norādīto nepieciešamo pieredzi naudas izteiksmē), norādot līgumu kopsummu (bez PVN) iepriekšējo 3 (trīs) gadu laikā.Pretendenti, kas dibināti vēlāk, uzrāda atbilstošo pieredzi par nostrādāto laiku. | 3.4.4.1. Lai apliecinātu Nolikuma 3.4.4.punkta izpildi, Pretendentam jāiesniedz Pretendenta sagatavots pieredzes saraksts saskaņā ar Nolikuma 3.pielikumā pievienoto formu, klāt pievienojot vismaz vienu izziņu un/vai atsauksmi par pieredzes aprakstā norādīto līgumu, norādot summas, laiku un saņēmēju. |
| 3.4.5. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas*.* *Pretendents, kā arī personas, uz kuras iespējām pretendents balstās, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.* | 3.4.5.1. Personas, uz kuras iespējām pretendents balstās, rakstisks apliecinājums par piedalīšanos Atklātā konkursā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts līgums.Ja pretendents, iesniedzot pieteikumu, balstās uz citu komersantu saimniecisko vai finansiālo stāvokli, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina šo komersantu sadarbību konkrētā līguma izpildei, norādot, ka pretendents un attiecīgā persona būs solidāri atbildīgi.Ja pretendents, iesniedzot pieteikumu, balstās uz citu komersantu tehniskām un profesionālām spējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā. |

* 1. **Tehniskais un finanšu piedāvājums**

3.4.1. Pretendenta tehniskajam un finanšu piedāvājumam katrā iepirkuma priekšmeta daļā jāatbilst Tehniskās specifikācijas/Tehniskās – finanšu piedāvājuma formas prasībām (sk. EIS sistēmā Atklāta konkursa sadaļā pievienotai datni 2.pielikums).

3.4.2. Pretendents, iesniedzot tehnisko piedāvājumu atbilstoši EIS e-konkursu apakšsistēmā Atklāta konkursa sadaļā publicētajām veidlapām, aizpildot attiecīgas Microsoft Excel formas šūnas, apliecina piedāvātās Preces atbilstību tehniskajā specifikācijā noteiktajām prasībām, apstiprina tās kvalitāti un garantiju.

3.4.3. Pretendents nedrīkst veikt izmaiņas EIS e-konkursu apakšsistēmā Atklāta konkursa sadaļā publicēto veidlapu struktūrā, t.sk. dzēst vai pievienot rindas vai kolonnas.

3.4.4.Pretendenta tehniskajam un finanšu piedāvājumam jāatbilst Tehniskās specifikācijas prasībām (sk. EIS sistēmā Atklāta konkursa sadaļā pievienotai datni 2.pielikums).

3.5.5. Pretendentam tehniskajam un finanšu piedāvājumam skaidri, viennozīmīgi un nepārprotami jāatspoguļo Tehniskās specifikācijas prasību izpilde.

3.5.6. Pretendentam jāsagatavo piedāvājums, ņemot vērā arī Līgumā noteikto.

3.5.7. Pretendents iesniedz finanšu piedāvājumu atbilstoši EIS e-konkursu apakšsistēmā Atklāta konkursa sadaļā publicētajai veidlapai, aizpildot 2.pielikumā Microsoft Excel formas šūnas, kā arī EIS e-konkursu apakšsistēmā pie konkrētā iepirkuma aizpildot cenai paredzēto aili.

3.5.8. Pretendents finanšu piedāvājumā cenas norāda eiro (EUR) bez pievienotā vērtības nodokļa (PVN) ar ne vairāk kā divām zīmēm aiz komata.

3.5.9. Finanšu piedāvājumā pretendentam jāietver visi izdevumi un izmaksas, kas saistītas ar Līguma izpildi – nodokļi, nodevas (izņemot pievienotās vērtības nodokli), administrācijas, transporta izmaksas, darbs, materiāli u.c. saistītās izmaksas. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.

3.5.10. Pretendents nedrīkst iesniegt finanšu piedāvājuma variantus.

1. **PIEDĀVĀJUMU VĒRTĒŠANA**
	1. **Piedāvājuma izvēles kritērijs**

Piedāvājuma izvēles kritērijs ir 1 (viens) pretendenta piedāvājums, kas ir atbilstoši nolikuma un tehniskās specifikācijas prasībām un ir ar viszemāko cenu katrā iepirkuma priekšmeta daļā. Iepirkuma komisija saskaņā ar nolikuma noteikumiem noteiks pretendentus, ar kuriem tiks slēgta vispārīgā vienošanās un Līgumi.

* 1. **Piedāvājumu vērtēšanas pamatnoteikumi**
		1. Iepirkuma komisija piedāvājumu vērtēšanu veic slēgtās sēdēs šādos posmos:
			1. pretendentu atlase;
			2. tehniskā piedāvājuma atbilstības pārbaude;
			3. finanšu piedāvājumu vērtēšana.

4.2.2.Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

* 1. **Pretendentu atlase**
		1. Iepirkuma komisija novērtē pretendenta atbilstību nolikuma 3.4.punktā noteiktajām pretendentu atlases prasībām.
		2. Ja pretendents neatbilst kādai no nolikuma 3.4.punktā noteiktajām pretendentu atlases prasībām, pretendents tiek izslēgts no turpmākās dalības Atklātā konkursā un tā piedāvājumu tālāk nevērtē.
	2. **Tehniskā piedāvājuma atbilstības pārbaude**
		1. Iepirkuma komisija pārbauda, vai pretendenta tehniskais piedāvājums atbilst Tehniskajā specifikācijā izvirzītajām prasībām.
		2. Pasūtītājs ir tiesīgs pieprasīt, lai tiek izskaidrota tehniskajā piedāvājumā iekļautā informācija.
		3. Ja pretendenta tehniskais piedāvājums neatbilst kādai no Tehniskās specifikācijas prasībām, iepirkuma komisija izslēdz pretendentu no turpmākās dalības Atklātā konkursā un tā piedāvājumu tālāk nevērtē.
	3. **Finanšu piedāvājumu vērtēšana**
		1. Iepirkuma komisija pārbauda vai pretendenta piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumus.
		2. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
		3. Iepirkuma komisija izvēlas piedāvājumus saskaņā ar piedāvājuma izvēles kritēriju, kas norādīts nolikuma 4.1.punktā, vērtējot pretendenta finanšu piedāvājumā norādīto cenu.
		4. Ja iepirkuma komisija konstatē, ka pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, iepirkuma komisija lemj par izlozes piemērošanu. Par izlozes laiku un kārtību tiek informēti pretendenti, kas iesnieguši piedāvājumus ar vienādām cenām.
1. **LĒMUMA PIEŅEMŠANA UN LĪGUMA SLĒGŠANA**
	1. **Informācijas pārbaude pirms lēmuma par līguma slēgšanas tiesību piešķiršanu pieņemšanas**
		1. Attiecībā uz pretendentu, kuram saskaņā ar nolikumā noteikto būtu piešķiramas līguma slēgšanas tiesības, pirms lēmuma par līguma slēgšanas tiesību piešķiršanu pieņemšanas, iepirkuma komisija veic pretendenta izslēgšanas noteikumu pārbaudi saskaņā ar PIL 42.panta pirmajā daļā noteikto un Starptautisko un Latvijas Republikas nacionālo sankciju likuma 11.1 panta izslēgšanas nosacījumu pārbaudi.
		2. Ja, veicot pārbaudi, iepirkuma komisija konstatē PIL 42.panta pirmās daļas izslēgšanas gadījumus, tā rīkojas atbilstoši PIL 42. panta attiecīgās daļas nosacījumiem un PIL 43.panta otrās daļas nosacījumiem.
		3. **Atbilstoši PIL 42. panta otrās daļas 1.punkta prasībām, pretendents var tikt izslēgts no dalības Atklātā konkursā**, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendenta ir piegādātāju apvienība vai personālsabiedrība) nav pildījis ar pasūtītāju noslēgtu iepirkuma līgumu vai vispārīgo vienošanos un tādēļ pasūtītājs ir izmantojis iepirkuma līgumā vai vispārīgajā vienošanās paredzētās tiesības vienpusēji atkāpties no iepirkuma līguma vai vispārīgās vienošanās.
		4. Pasūtītājs pieprasīs, lai pretendents nomaina apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās līguma vērtības, ja tas atbilst PIL 42.panta pirmās daļas 2., 3., 4., 5., 6. vai 7. punktā vai otrās daļas 1. un 2. punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, ja tā atbilst PIL 42.panta pirmās daļas 1., 2., 3., 4., 5., 6. vai 7. punktā vai otrās daļas 1. un 2. punktā minētajam izslēgšanas gadījumam. Ja pretendents 10 darbdienu laikā pēc pieprasījuma nosūtīšanas dienas neiesniedz dokumentus par jaunu paziņojumā par līgumu vai nolikumā noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, Pasūtītājs izslēdz pretendentu no dalības Atklātā konkursā.
		5. Ja tiks konstatēti Starptautisko un Latvijas Republikas nacionālo sankciju likuma 11.1 panta izslēgšanas nosacījumi, pretendents tiek izslēgts.
	2. **Lēmuma par Atklāta konkursa rezultātu pieņemšana un paziņošana**
		1. Līguma slēgšanas tiesības tiks piešķirtas pretendentam, kurš būs iesniedzis nolikuma prasībām atbilstošu piedāvājumu ar zemāko piedāvāto kopējo cenu EUR bez PVN un kurš ir atbilstošs PIL un nolikumā noteiktajam.
		2. Visi pretendenti tiek rakstveidā informēti par Atklāta konkursa rezultātu 3 (trīs) darbdienu laikā no lēmuma par līguma slēgšanas tiesību piešķiršanu Atklātā konkursā pieņemšanas dienas.
		3. Ja iesniegti nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt Atklātu konkursu un triju darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu un informē visus pretendentus par visiem iemesliem, kuru dēļ iepirkuma procedūra tiek izbeigta.
		4. Iepirkuma komisija var jebkurā brīdī pārtraukt Atklātu konkursu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt Atklātu konkursu, sagatavo un publicē publikāciju vadības sistēmā informāciju par Atklāta konkursa pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
	3. **Vispārīgās vienošanās un Līguma slēgšana**
		1. Pasūtītājs slēdz Līgumu ar pretendentiem, kuriem, saskaņā ar nolikumā un PIL noteikto kārtību, ir piešķirtas līguma slēgšanas tiesības Atklātā konkursā, saskaņā ar PIL 60.panta sesto daļu - ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Līgums tiek sagatavots, pamatojoties uz iepirkuma komisijas lēmumu par līguma slēgšanas tiesību piešķiršanu un pretendentu, kuriem piešķirtas līguma slēgšanas tiesības, iesniegtajiem piedāvājumu Atklātā konkursā.
		2. Pretendentiem, kuriem piešķirtas līguma slēgšanas tiesības Atklātā konkursā, Līgums jāparaksta piecu darbdienu laikā no Pasūtītāja nosūtītā uzaicinājuma (arī e-pasta veidā) nosūtīšanas dienas. Ja norādītajā termiņā minētais pretendents neparaksta Līgumu, tas tiek uzskatīts par atteikumu slēgt Līgumu. Pasūtītājs var noteikt arī garāku parakstīšanas termiņu.
		3. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par līguma slēgšanas tiesību piešķiršanu, saskaņā ar PIL 13.panta sesto daļu pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.
		4. Ja izraudzītais pretendents atsakās slēgt Līgumu ar Pasūtītāju, Pasūtītājs var pieņemt lēmumu slēgt Līgumu ar nākamo pretendentu, kurš ir atbilstošs nolikumā un PIL noteiktajām prasībām un kura piedāvājums atbilst nolikuma prasībām un ir nākamais piedāvājums ar zemāko piedāvāto vērtējamo cenu EUR bez PVN.
		5. Pasūtītājs pēc tam, kad noslēgts Līgums vai pieņemts lēmums par Atklāta konkursa izbeigšanu vai pārtraukšanu, sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu saskaņā ar PIL [29.pantu](https://likumi.lv/ta/id/287760-publisko-iepirkumu-likums#p29) un ievieto savā profilā līguma pamattekstu saskaņā ar [PIL](https://likumi.lv/ta/id/287760-publisko-iepirkumu-likums) [60.panta](https://likumi.lv/ta/id/287760-publisko-iepirkumu-likums#p60) desmito daļu.
		6. Desmit darbdienu laikā pēc tam, kad stājas spēkā Līguma grozījumi, Pasūtītājs savā pircēja profilā ievieto attiecīgi grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.
		7. Līguma un to grozījumu teksts ir pieejams pasūtītāja profilā vismaz visā Līguma darbības laikā, bet ne mazāk kā 36 mēnešus pēc Līguma spēkā stāšanās dienas.
2. **IEPIRKUMA KOMISIJA**
	1. **Iepirkuma komisijas tiesības:**

6.1.1.Pieprasīt precizēt piedāvājumā iesniegto informāciju un sniegt detalizētus paskaidrojumus.

6.1.2.Pārbaudīt visu pretendenta sniegto ziņu patiesumu.

6.1.3.Pieaicināt iepirkuma komisijas darbā ekspertus ar padomdevēja tiesībām.

6.1.4.Pieprasīt no pretendenta informāciju par piedāvājuma cenas veidošanās mehānismu.

6.1.5.Noraidīt nepamatoti lētu piedāvājumu.

6.1.6.Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

6.1.7.Ja iepirkuma komisijai rodas šaubas par pretendenta piedāvājumā sniegto informācijas patiesumu vai dokumenta kopijas autentiskumu, tai ir tiesības pieprasīt, lai pretendents apstiprina informācijas patiesumu un/vai uzrāda apstiprinoša dokumenta oriģinālu vai iesniedz apliecinātu dokumenta kopiju.

6.1.8.Noraidīt pretendenta piedāvājumu, ja pretendents maina piedāvājumā norādīto informāciju jebkurā piedāvājuma vērtēšanas posmā.

* 1. **Iepirkuma komisijas pienākumi:**

6.2.1.Nodrošināt Atklāta konkursa norisi un dokumentēšanu.

6.2.2.Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.

6.2.3.Pēc piegādātāju pieprasījuma normatīvajos aktos noteiktajā kārtībā sniegt informāciju par Atklāta konkursa nolikumu.

6.2.4.Vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.

6.2.5.Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

1. **PRETENDENTA TIESĪBAS UN PIENĀKUMI**
	1. **Pretendenta tiesības:**

7.1.1.Laikus pieprasīt iepirkuma komisijai papildu informāciju par Atklāta konkursa nolikumu, iesniedzot rakstisku pieprasījumu.

7.1.2.Rakstiski pieprasīt Atklāta konkursa nolikuma izsniegšanu elektroniskā formā izmantojot elektronisko pastu.

7.1.3.Veidot piegādātāju apvienības un iesniegt vienu kopēju piedāvājumu Atklātā konkursā.

7.1.4.Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

7.1.5.Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

* 1. **Pretendenta pienākumi:**

7.2.1.Lejupielādējot vai saņemot Atklāta konkursa nolikumu piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas EIS [www.eis.gov.lv](http://www.eis.gov.lv) e-konkursu apakšsistēmā.

7.2.2.Sniegt patiesu informāciju.

7.2.3.Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.

7.2.4.Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.

7.2.5.Katrs pretendents līdz ar piedāvājuma iesniegšanu apņemas ievērot visus Atklāta konkursa nolikumā minētos noteikumus kā pamatu Atklāta konkursa izpildei.

7.2.6.Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

1. **CITI NOTEIKUMI**

8.1.Citas saistības attiecībā uz iepirkuma procedūras norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.

8.2.Iepirkuma procedūras nolikums sastādīts un apstiprināts latviešu valodā, ar pielikumiem un EIS e-konkursu apakšsistēmā šī konkursa sadaļā publicētām datnēm, kas ir šī nolikuma neatņemamas sastāvdaļas:

1. pielikums – Pieteikums *(veidlapa);*
2. pielikums – Tehniskā specifikācija/Tehniskā – finanšu piedāvājuma forma;
3. pielikums - Pretendenta pieredze *(veidlapa);*
4. pielikums – Vispārīgā vienošanās un līgums (projekts).

Atklāta konkursa

ID. Nr. PSKUS 2020/66

1.pielikums

**PIETEIKUMS**

Iepirkumam: “Ventilācijas un kondicionēšanas sistēmu materiālu piegāde”, identifikācijas Nr. PSKUS 2020/66, (turpmāk – Atklāts konkurss)

Ar šī pieteikuma iesniegšanu pretendents piesakās piedalīties iepirkumā „Ventilācijas un kondicionēšanas sistēmu materiālu piegāde” (iepirkuma identifikācijas Nr. PSKUS 2020/66) iepirkuma priekšmeta \_\_\_.daļā/-s;

***Piezīme****: pretendentam jāaizpilda tukšās vietas šajā formā.*

|  |  |
| --- | --- |
| Kam: VSIA “Paula Stradiņa klīniskā universitātes slimnīca”Pilsoņu iela 13, Rīga, LV-1002, Latvija | No: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(pretendenta nosaukums un adrese)* |

1. Ja pretendents ir piegādātāju apvienība:
	1. personas, kuras veido piegādātāju apvienību (nosaukums, reģ. Nr. juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. katras personas atbildības līmenis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Ja pretendents piesaista apakšuzņēmējus, kuru veicamo būvdarbu vērtība ir vismaz 10 procenti no kopējās iepirkuma līguma vērtības vai lielāka:
	1. apakšuzņēmējs (nosaukums, reģ. Nr. juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. apakšuzņēmēja atbildības līmenis %\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Ja pretendents balstās uz citu personu/uzņēmuma kvalifikāciju:
	1. persona, uz kuras iespējām pretendents balstās, lai izpildītu kvalifikācijas prasības (\_\_\_)
	2. uzņēmums, uz kura iespējām pretendents balstās, lai izpildītu kvalifikācijas prasības (nosaukums, reģ. Nr. juridiskā adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Apliecinām, ka:
	1. varam nodrošināt Atklāta konkursa nolikuma tehniskā specifikācijā noteiktās prasības;
	2. neesam nekādā veidā ieinteresēti nevienā citā piedāvājumā, kas iesniegts Atklātā konkursā;
	3. nav tādu apstākļu, kuri liegtu piedalīties Atklātā konkursā un pildīt Atklāta konkursa nolikumā un tehniskās specifikācijās norādītās prasības;
	4. nodrošināsim transportēšanas, uzglabāšanas un piegādes nosacījumu ievērošanu līdz Pasūtītājam atbilstoši preču ražotāja noteiktajām prasībām un spēkā esošajiem normatīvajiem aktiem;
	5. prece ir jauna, iepriekš nelietota un nesatur iepriekš lietotas vai atjaunotas sastāvdaļas vai komponentes;
	6. ja mums tiks piešķirtas līguma slēgšanas tiesības Atklātā konkursā, slēgsim vispārīgo vienošanos un līgumu saskaņā ar Atklāta konkursa nolikuma 4.pielikumu;

Informācija par pretendentu vai personu, kura pārstāv piegādātāju Atklātā konkursā:

|  |  |
| --- | --- |
| Pretendenta nosaukums: |  |
| Reģistrēts Komercreģistrā (datums): |  |
| ar Nr. |  |
| Juridiskā adrese:  |  |
| Korespondences adrese: |  |
| Kontaktpersona: |  |
|  | *(vārds, uzvārds, amats)* |
| Telefons: |  |
| Fakss: |  |
| E-pasta adrese: |  |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |

Ar šo uzņemos pilnu atbildību par Atklātā konkursā iesniegto dokumentu komplektāciju, tajos ietverto informāciju, noformējumu, atbilstību Atklāta konkursa nolikuma prasībām. Sniegtā informācija un dati ir patiesi.

Informācija vai piedāvājumu iesniegušā pretendenta uzņēmums vai tā piesaistītā apakšuzņēmēja uzņēmums atbilst **mazā vai vidējā uzņēmuma** statusam\*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Pretendenta (apakšuzņēmēja) nosaukums: |  |
| Reģistrēts Komercreģistrā (datums): |  |
| ar Nr. |  |
| Status (mazais vai vidējais):  |  |

\*jāizpilda tikai, ja atbilst mazā vai vidējā uzņēmuma statusam (sk. <https://www.iub.gov.lv/sites/default/files/upload/skaidrojums_mazajie_videjie_uzn.pdf> )

**Informācija par uzņēmuma patiesā labuma guvēju (ja ir):**

 **\_\_\_\_\_\_\_\_\_\_\_\_\_\_\_\_\_** (vārds, uzvārds un personas kods (ja nav personas kods, norāda dzimšanas datumu, mēnesi un gadu))[[2]](#footnote-2)

Paraksts:

Vārds, uzvārds:

Amats:

Pieteikums sastādīts un parakstīts 2020. gada \_\_. \_\_\_\_\_\_\_\_\_\_\_.

Atklāta konkursa

ID. Nr. PSKUS 2020/66

2.pielikums

**Tehniskā specifikācija**

**(Tehniskā un finanšu piedāvājuma forma)**

**Tehniskā specifikācija un Tehniskā – finanšu piedāvājuma forma ir MS EXCEL failā, kas atrodas EIS e-konkursu apakšsistēmā pie iepirkuma ar ID Nr. PSKUS 2020/66**

**www.eis.gov.lv**

 3.pielikums

Atklāta konkursa, identifikācijas

Nr. PSKUS 2020/66, nolikumam

**Pretendenta pieredze**

**pēdējo 3 (trīs) gadu laikā** *(veidne)*

Iepirkumam „Ventilācijas un kondicionēšanas sistēmu materiālu piegāde”

(identifikācijas Nr. PSKUS 2020/66)

|  |  |  |  |  |
| --- | --- | --- | --- | --- |
| Pasūtītājs (nosaukums, adrese) | Veikto darbu apraksts | Līguma summa EUR (bez PVN) | Līguma izpildes laiks (uzsākšanas-pabeigšanas gads/mēnesis) | Pasūtītāja kontaktpersona, tālrunis |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

2020.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

4.pielikums

Atklāta konkursa, identifikācijas

Nr. PSKUS 2020/66, nolikumam

**VISPĀRĪGĀ VIENOŠANĀS (Projekts)**

Rīgā 2020.gada \_\_\_\_\_.\_\_\_\_\_\_\_\_\_\_\_\_\_

VSIA „Paula Stradiņa klīniskā universitātes slimnīca”, Pilsoņu ielā 13, Rīgā, LV-1002, reģ.Nr.40003457109, kuru, saskaņā ar statūtiem, pārstāv valdes \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - Pasūtītājs) no vienas puses, un

\_\_\_\_\_\_\_\_\_\_\_\_\_\_\_\_\_, tā \_\_\_\_\_\_\_\_\_\_\_\_\_\_\_personā, kur\_\_ rīkojas uz \_\_\_\_\_\_\_\_\_\_\_\_\_\_\_\_\_\_\_ (turpmāk – Piegādātājs), no otras puses katrs atsevišķi saukts Puse, bet kopā – Puses, pamatojoties uz atklāta konkursa „Ventilācijas un kondicionēšanas sistēmu materiālu piegāde” (ID Nr. PSKUS 2020/66), rezultātiem, noslēdz šādu vispārīgo vienošanos (turpmāk – Vienošanās):

**1. Vienošanās priekšmets**

1.1. Vienošanās nosaka kārtību, kādā tiek slēgti līgumi par atklāta konkursa „Ventilācijas un kondicionēšanas sistēmu materiālu piegāde” (ID Nr. PSKUS 2020/66) tehniskajā specifikācijā paredzētajiem precēm.

1.2. Ar Vienošanās parakstīšanu:

1.2.1. Piegādātājam tiek piešķirtas tiesības slēgt Preču piegādes līgumu ar Pasūtītāju, kurā Piegādātājs piedāvājis viszemāko cenu katrā iepirkuma priekšmeta daļā saskaņā ar Vienošanās noteikto kārtību.

1.2.2. Piegādātājam tiek noteikta ventilācijas un kondicionēšanas sistēmu materiālu piegāde (turpmāk – Prece) piegādes līguma noslēgšanas kārtība;

1.2.3. Piegādātājs apņemas slēgt Preču piegādes līgumu ar Pasūtītāju saskaņā ar atklātā konkursā iesniegto Piegādātāja Tehnisko un Finanšu piedāvājumu.

1.3. Vienošanās lasāma kopā ar Vienošanās pielikumiem.

1.4. Līgumi par konkrētu Preču piegādi, kuri noslēgti saskaņā ar Vienošanos, pēc to parakstīšanas kļūst par Vienošanās neatņemamu sastāvdaļu (turpmāk – Līgums).

1.5. Preču piegādes līguma 1.pielikumā norādītās vienību cenas ir maksimāli pieļaujamās cenas, par kurām Piegādātājs apņemas piegādāt preces visā Vienošanās darbības laikā.

1.6. Pasūtītāja Iepirkuma Tehniskajā specifikācijā norādītie apjomi ir aptuvenie orientējošie apjomi. Pasūtītājs līguma izpildes laikā veiks Preču piegādes pieprasījumu atbilstoši savām vajadzībām.

**2. Vienošanās darbības laiks un summa**

2.1. Vienošanās stājas spēkā 2020.gada \_\_. \_\_\_\_\_\_\_\_un ir spēkā 24 (divdesmit četrus) mēnešus vai līdz brīdim, kad maksājumi par Preču piegādi sasniegs Vienošanās 2.2.punktā noteikto summu atkarībā no, kāds no šiem nosacījumiem iestājās pirmais.

2.2. Pasūtītāja maksājumi Vienošanās darbības laikā par visām iepirkuma priekšmeta daļām nepārsniegs **EUR \_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_) bez PVN.

2.3. Ja Vienošanās darbības laikā netiek sasniegta Vienošanās 2.2.punktā noteiktā kopējā iepirkuma procedūras summa, Pusēm vienojoties Vienošanās darbības termiņš var tikt pagarināts saskaņā ar Publisko iepirkumu likumā noteikto.

**3. Līguma noslēgšanas un izpildes kārtība**

3.1. Preču piegādes līgums tiek slēgts starp Pasūtītāju un Preču piegādātājiem, kuri piedāvājuši attiecīgajā iepirkuma priekšmeta daļā viszemākās vērtējamās cenas. Preču piegādes līgums tiek slēgts ar katru iepirkuma priekšmeta daļas uzvarētāju (Preču piegādātāju).

3.2. Preču piegādes cenas nedrīkst pārsniegt Iepirkumā Piegādātāja iesniegtajā Finanšu piedāvājumā noteiktās cenas.

3.3. Gadījumā, ja Piegādātājam ir savlaicīgi pieejama informācija par konkrētām Precēm, kuras nebūs iespējams piegādāt, Piegādātājam ir pienākums sniegt šādu informāciju Pasūtītājam, norādot Preces, kuras nav iespējams piegādāt un laika posmu kurā piegāde nav iespējama.

3.4. Preču piegāde notiek saskaņā ar Pasūtītāja katrreizēju Preču pasūtījumu (turpmāk – Pasūtījums), kurā Pasūtītājs norāda nepieciešamo Preču veidu, daudzumu un citu nepieciešamo informāciju. Pasūtījumu Pasūtītājs veic elektroniski, nosūtot pieprasījumu Piegādātāja kontaktpersonai.

**4. Piegādātāja saistības**

4.1. Piegādātājs:

4.1.1. apņemas piegādāt Preces Pasūtītājam saskaņā ar Vienošanās un iepirkuma līguma noteikumiem;

4.1.2. atbild par Preču atbilstību Latvijas Republikas un Eiropas Savienības normatīvo aktu prasībām.

**5. Vienošanās noteikumu grozīšana un vienošanās izbeigšana**

5.1. Vienošanos var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61.pantā noteikto.

5.2. Pasūtītājam ir tiesības vienpusēji atkāpties no Vienošanās (vai kādu no tās daļām), par to rakstveidā brīdinot Piegādātājus vismaz 5 (piecas) dienas iepriekš, ja Piegādātājs atsakās slēgt preču piegādes līgumu.

5.3. Pusēm ir tiesības nekavējoties izbeigt Vienošanos, ja kādai no Pusēm ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.

**6. Strīdu risināšanas kārtība**

6.1. Jebkuri no Vienošanās izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.

6.2. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.

**7. Nepārvarama vara**

7.1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Vienošanās noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, un tml.), ugunsgrēkus, jebkāda veida karadarbību, terora aktus, blokādes, embargo, streikus (izņemot Pušu darbinieku streikus).

7.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.

7.3. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās.

7.4. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Vienošanās noteikto saistību izpildi.

**8. Citi noteikumi**

8.1. Vienošanās ir saistoša Pusēm un to saistību un tiesību pārņēmējiem.

8.2. Ja kādai no Pusēm tiek mainīts juridiskais statuss, rekvizīti u.c., tad Puse 7 (septiņu) dienu laikā rakstiski paziņo par to otrai Pusei.

8.3. Pušu Kontaktpersonas šīs Vienošanās darbības laikā ir norādītas iepirkuma līgumā.

8.4. Vienošanās ar pielikumu sagatavota latviešu valodā \_\_\_ (\_\_\_\_\_\_) eksemplāros uz \_\_ (\_\_\_\_\_) lapām, katrai Pusei pa eksemplāram. Visiem eksemplāriem ir vienāds juridisks spēks.

**9.Pušu rekvizīti un paraksti**

|  |  |
| --- | --- |
| **Pasūtītājs:****VSIA “Paula Stradiņa klīniskā****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367 Banka: Swedbank AS  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:**Reģ. Nr.: \_\_\_\_\_\_\_\_\_\_\_\_\_\_\_\_\_,Konta Nr.: \_\_\_\_\_\_\_\_\_Banka: \_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Vispārīgās vienošanās \_\_.pielikums iepirkuma

ar ID Nr. PSKUS 2020/66

Nolikumam

**LĪGUMS Nr.** \_\_\_\_\_\_\_\_\_\_\_\_\_\_\_\_ (veidne)

Rīgā, 2020. gada \_\_\_\_\_\_\_\_\_\_\_\_\_\_

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem pārstāv \_\_\_\_\_\_\_\_\_\_\_, (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_\_\_, kuru saskaņā ar \_\_\_\_\_\_\_\_\_\_\_\_\_\_\_\_\_\_\_pārstāv, (turpmāk – Piegādātājs), no otras puses,

turpmāk abi kopā saukti – Puses, pamatojoties uz atklāta konkursa „Ventilācijas un kondicionēšanas sistēmu materiālu piegāde”, identifikācijas Nr. PSKUS 2020/66, rezultātiem iepirkuma priekšmeta \_\_\_.daļā un 2020.gada \_\_.\_\_\_\_\_\_\_\_ noslēgto Vispārīgo vienošanos Nr.\_\_\_\_\_\_\_\_\_\_\_\_\_\_\_(turpmāk – Vienošanās), noslēdz šādu līgumu \_\_. iepirkuma priekšmeta daļā (turpmāk – Līgums):

1. **Līguma priekšmets**
	1. Pasūtītājs uzdod un Piegādātājs apņemas piegādāt ventilācijas un kondicionēšanas sistēmu materiālus (turpmāk – Prece) saskaņā ar Līguma noteikumiem un Tehnisko – Finanšu piedāvājumu (1.pielikums).
	2. Piegādātājs apliecina, ka Prece ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.
	3. Pasūtītājs ir tiesīgs iegādāties no Piegādātāja arī citas Precēm līdzvērtīgas preces, kuru nepieciešamību uz Līguma slēgšanas brīdi nevar paredzēt, iepriekš vienojoties ar Piegādātāju par apjomu un cenu, nepārsniedzot 10% no Vienošanās 2.2. punktā norādītās kopējās summas. Par Precēm līdzvērtīgām precēm tiek uzskatītas preces, kas klasificējamas kā ventilācijas un kondicionēšanas sistēmu materiāli.
	4. Ja Piegādātājs objektīvu un pierādāmu apstākļu dēļ (pārtraukta preces ražošana un tml.) nevar pārdot kādu no Līguma 1.pielikumā minētajām Precēm, Piegādātājs ir tiesīgs piedāvāt Pasūtītājam Preci ar tādiem pašiem vai labākiem tehniskajiem parametriem, nepārsniedzot Līguma 1.pielikumā noteikto attiecīgās preces cenu, to rakstiski saskaņojot ar Pasūtītāja pilnvaroto pārstāvi.
2. **Līguma summa un norēķinu kārtība**
	1. Līguma summu veido visu Līguma ietvaros veikto Preču piegādes kopējā summa, ņemot vērā Vienošanās kopējo summu.
	2. Piegādātājs nodod Preci Pasūtītājam kopā ar pavadzīmi-rēķinu.
	3. Piegādātājs pēc Pasūtītāja pieprasījuma piegādā Preci saskaņā ar Līguma 1.pielikumā norādītajām vienību cenām. Līguma 1.pielikumā norādītās vienību cenas ietver visus izdevumus un izmaksas, kas saistītas ar Līgumā noteikto saistību pilnīgu un kvalitatīvu izpildi, tajā skaitā jebkādi piemērojamie nodokļi (izņemot PVN) un nodevas, kā arī visi iespējamie riski, kas saistīti ar tirgus cenu svārstībām. Līguma 1.pielikumā norādītās vienību cenas nevar paaugstināties Līguma darbības laikā.
	4. Ja Pasūtītājam ir nepieciešamas tādas Preces, kas nav norādītas Līguma 1.pielikumā, tad tās var pasūtīt tādā apmērā, kas nepārsniedz 10% no Līguma kopējās summas. Līguma 1.pielikumā neiekļauto Preču cenas tiek atsevišķi saskaņotas ar Pasūtītāju, nepārsniedzot vidējās tirgus cenas Latvijas Republikā un nemainot Līguma kopējo summu.
	5. Ja Piegādātājs var piedāvāt Preces par zemāku cenu vai Latvijas Republikas teritorijā tiek pārdotas Piegādātāja piedāvātās Preces par zemāku cenu kā norādīts Līguma 1.pielikumā, Piegādātājs piegādā Preci par samazināto cenu.
	6. Pasūtītājs veic samaksu par piegādāto Preci 30 (trīsdesmit) dienu laikā pēc Līguma noteikumiem atbilstošas Preces piegādes, pavadzīmes-rēķina saņemšanas un abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu.
	7. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Slimnīcas/Pasūtītāja elektronisko pasta adresi: rekini@stradini.lv.
	8. Ja Piegādātāja iesniegtajā rēķinā nav norādīts Preču nosaukums, cena un Pasūtītāja Līguma numurs, Pasūtītājs neveic rēķina apmaksu, bet informē Piegādātāju par Līguma noteikumiem neatbilstoša rēķina iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
	9. Par apmaksas dienu tiek uzskatīta diena, kurā Pasūtītājs ir veicis pārskaitījumu uz Piegādātāja norādīto bankas kontu, ko apliecina attiecīgais maksājuma uzdevums.
3. **Preces piegādes kārtība**
	1. Pasūtītājs pasūta Preces pēc nepieciešamības, nosūtot pieprasījumu uz Piegādātāja pilnvarotās personas e-pastu, norādot piegādājamās Preces nosaukumu un specifikāciju, daudzumu un Preces piegādes vietu.
	2. Preces piegādi Piegādātājs veic 2 (divu) darba dienu laikā no Pasūtītāja pieprasījuma nosūtīšanas dienas. Pusēm vienojoties, var tikt noteikts cits Preču piegādes termiņš, bet ne vēlāk kā 10 (desmit) dienu laikā. Šajā punktā minētais Preces piegādes termiņš neattiecas uz Precēm, kas nav norādītas Līguma 1.pielikumā.
	3. Piegādātājs piegādā Preci uz Preces piegādes vietu VSIA “Paula Stradiņa klīniskā universitātes slimnīca”, Pilsoņu ielā 13, Rīgā darba dienās no plkst. 09:00 līdz plkst. 16:00, Preces piegādes laiku saskaņojot ar Pasūtītāja pārstāvi.
	4. Piegādātājsnodrošina Preces piegādi un izkraušanu, izmantojot savu transportu un darbaspēku.
	5. Pasūtītājs, pieņemot Preci, ir tiesīgs pārbaudīt Preces atbilstību Līguma noteikumiem, Preču pasūtījumam un kvalitātes prasībām. Ja piegādātā Prece neatbilst visām prasībām, Pasūtītāja pilnvarotā persona sagatavo Preces defektu aktu par konstatētajiem trūkumiem. Šādā gadījumā Pasūtītājs ir tiesīgs nepieņemt un neapmaksāt Preci.
	6. Piegādātājs ne vēlāk kā 3 (trīs) darba dienu laikā no Preces defektu akta sagatavošanas dienas par saviem līdzekļiem novērš konstatētos trūkumus, piegādājot Pasūtītājam Līguma noteikumiem, Preču pasūtījumam un kvalitātes prasībām neatbilstošās Preces vietā jaunu Preci. Pusēm rakstiski vienojoties, jaunas Preces piegādes termiņš var tikt pagarināts.
	7. Prece uzskatāma par piegādātu un nodotu Pasūtītājam ar brīdi, kad Pušu pilnvarotie pārstāvji abpusēji parakstījuši Preču pavadzīmi-rēķinu.
4. **Preces kvalitāte noteikumi**
	1. Piegādātājs apliecina, ka Prece ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.
	2. Piegādātājs garantē, ka piegādātā Prece atbilst normatīvo aktu prasībām.
	3. Piegādātājs garantē, ka Prece atbilst Līguma noteikumiem un ir derīga ekspluatācijai.
	4. Preces garantijas laiks ir 24 mēneši no Preces pavadzīmes - rēķina abpusējas parakstīšanas dienas.
	5. Piegādātājs apņemas bez maksas novērst jebkuru Preces defektu, ja defekts ir atklāts Preces garantijas laikā.
	6. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam.
	7. Pamatojoties uz Preču defektu aktu, Piegādātājam ne vēlāk kā 2 (divu) darba dienu laikā no defektu akta saņemšanas dienas jānomaina Prece ar jaunu Preci vai jāveic Preces remonts bez papildus samaksas.
5. **Pušu tiesības un pienākumi**
	1. Piegādātāja pienākumi:
		1. Piegādā, izkrauj Līguma prasībām atbilstošas, pienācīgas kvalitātes Preces saskaņā ar Līguma noteikumiem;
		2. nodrošina Preču esamību 1. pielikumā norādītā sortimentā;
		3. garantēt pilnīgu piegādātās Preces atbilstību Līguma un tā pielikumu noteikumiem;
		4. uz sava rēķina novērst bojājumus un segt zaudējumus, kas radušies Pasūtītājamnekvalitatīvas Preces dēļ;
		5. nodrošina Preču atbilstību 1. pielikumā noteiktajiem tehniskajiem rādītājiem, kā arī normatīvajos aktos noteiktām prasībām un vispāratzītiem standartiem;
	2. Piegādātāja tiesības:
		1. no Pasūtītāja saņemt visu nepieciešamo informāciju, kas nepieciešama kvalitatīvai Līgumā noteikto saistību izpildei;
		2. saņemt samaksu saskaņā ar Līguma nosacījumiem.
	3. Pasūtītāja pienākumi:
		1. pieņem piegādātās Līguma prasībām atbilstošās, kvalitatīvās Preces, ja tās piegādātas saskaņā ar Līguma noteikumiem;

veikt samaksu par kvalitatīvām Precēm Līgumā noteiktajā termiņā un kārtībā

1. **Pušu atbildība**
	1. Ja Piegādātājs neapmaina neatbilstošās Preces Līgumā noteiktajā termiņā, Piegādātājs maksā Pasūtītājam neatbilstošo Preču vērtību un soda naudu 50,00 EUR (piecdesmit euro) par katru gadījumu.
	2. Piegādātājs atbild par Līgumā noteikto saistību izpildes kavējumu. Par katru piegādes kavējuma dienu vai citu Līgumā noteikto saistību nepildīšanu, Pasūtītājs ir tiesīgs piemērot Piegādātājam līgumsods ir 1% no paredzētā piegādes apjoma kopējās summas par katru kavējuma dienu, bet ne vairāk kā 10% (desmit procenti) no paredzētā piegādes apjoma kopējās summas.
	3. Par Piegādes līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda samaksu saņemšanas. Puses, atsevišķi vienojoties var noteikt, ka Pasūtītājs ir tiesīgs par Piegādātājam aprēķinātā līgumsoda summu samazināt kārtējo Pasūtītāja maksājumu. Šāda gadījumā attiecīgā informācija ir jānorāda rēķinā.
	5. Jebkura līgumsoda samaksa neatbrīvo Puses no Līguma saistību pilnīgas izpildes.
	6. Puses ir atbildīgas par to darbības vai bezdarbības rezultātā šī līguma izpildē otrai Pusei nodarītajiem tiešajiem zaudējumiem.
	7. Līdz Preces rēķina abpusējai parakstīšanai visus riskus par Preci uzņemas Piegādātājs.
2. **Nepārvaramas varas apstākļi**
	1. Puses ir atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēju rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
	2. Pie nepārvaramas varas apstākļiem ir piesaistāmi – ugunsgrēks, kara darbība, vispārējā avārija, epidēmija, dabas stihija, kā arī valsts pārvaldes iestāžu pieņemti normatīvi akti, kā arī citi apstākļi, kas nepakļaujas pušu kontrolei un ietekmei.
	3. Par nepārvaramas varas apstākli netiek atzīts piegādātāja sadarbības partneru saistību neizpilde vai nesavlaicīga izpilde.
	4. Pusei, kas atsauces uz nepārvaramas varas apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp nepārvaramas varas faktu un nespēju izpildīt savas saistības.
	5. Ja nepārvaramas, ārkārtēja rakstu apstākļu dēļ Līguma izpilde kavējas vairāk kā par 30 (trīsdesmit) dienām, katrai no Pusēm ir tiesības vienpusēji atkāpties no līguma. Ja Līgums tiek izbeigts šajā punktā noteiktajā gadījumā, nevienai no Pusēm nav tiesību pieprasīt no otras Puses zaudējumu atlīdzību par Līgumā noteikto saistību izpildi, kas varētu rasties pēc nepārvaramas varas iestāšanās.
3. **Līguma darbības laiks**
	1. Līgums stājas spēkā ar dienu, kad to parakstījušas abas Puses, ir noslēgts uz 24 (divdesmit četriem) mēnešiem vai līdz brīdim, kad Līguma summa sasniedz EUR 80 000,00 (astoņdesmit tūkstoši *euro* 00 centi) bez PVN, atkarībā no tā, kurš nosacījums iestājas pirmais. Līguma noteikumi un saistības attiecībā uz garantijas noteikumiem ir spēkā 24 mēnešus no Preces piegādes (preču pavadzīmes – rēķina savstarpējas parakstīšanas) brīža.
	2. Gadījumā, ja Līguma izpildes termiņš beidzas ātrāk nekā Līguma 2.1.punktā norādītā summa, Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu.
	3. Līgumu var izbeigt, Pusēm par to savstarpēji rakstiski vienojoties.
	4. Pasūtītājam ir tiesības nekavējoties vienpusēji atkāpties no Līguma, ja iestājas vismaz viens no šādiem gadījumiem:
		1. notikusi Piegādātāja likvidācija;
		2. pret Piegādātāju uzsākta maksātnespējas procedūra;
		3. ja piegādātās Preces kvalitāte būtiski atšķiras no Līguma un tā pielikumu noteikumiem. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt pasūtītājam Preces cenu, kā arī pieņemt un aizvest Preci no Pasūtītāja telpām;
		4. Piegādātājs neveic Preces piegādi ilgāk par 10 darba dienām no Līgumā noteiktā piegādes termiņa;
		5. Pasūtītājam zūd nepieciešamība saņemt Preci.
		6. ja Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
		7. Par Līguma vienpusēju izbeigšanu saskaņā ar Līguma 8.4. punktu Pasūtītājs paziņo Piegādātājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
	5. Ja saskaņā ar Līguma 8.4.punktu pirms termiņa tiek izbeigts Līgums, Pasūtītājam ir tiesības pieprasīt Izpildītājam maksāt līgumsodu 10% (desmit procenti) apmērā no Līguma cenas.
	6. Piegādātājs ir tiesīgs vienpusēji izbeigt Līgumu, nosūtot par to rakstisku paziņojumu uz Pasūtītāja juridisko adresi vismaz vienu mēnesi iepriekš, ja iestājies kāds no šādiem apstākļiem;
		1. Pasūtītājs vismaz 30 (trīsdesmit) dienas kavē līgumā noteikto maksājumu veikšanas termiņu un pasūtītājs pārkāpumu nenovērš 30 (trīsdesmit) dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	7. Līgumu izbeidzot pirms Līguma darbības termiņa beigām, Pasūtītājs samaksā Piegādātājam par atbilstoši Līguma noteikumiem piegādātajām Precēm un veiktajiem remonta darbiem. Izdarot galīgo samaksu, Pasūtītājs ir tiesīgs ieturēt aprēķināto līgumsodu un/vai zaudējuma atlīdzību. Savstarpējā norēķināšanās tiek veikta 30 (trīsdesmit) dienu laikā no šajā punktā minētā akta parakstīšanas dienas.
4. **Strīdu risināšanas kārtība**
	1. Jebkuri no Līguma izrietoši strīdi, kas rodas starp Pusēm, tiek risināti savstarpēju sarunu ceļā.
	2. Ja radušos strīdu puses nevar atrisināt savstarpēju sarunu ceļā 30 (trīsdesmit) dienu laikā, Puses ir tiesīgas vērsties Latvijas Republikas tiesā saskaņā ar spēkā esošajiem normatīvajiem aktiem.
	3. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
5. **Citi noteikumi**
	1. Pilnvarotās personas Līguma izpildē (pieņemt Preci, parakstīt Preces rēķinu, sagatavot un parakstīt Preču defektu aktu, parakstīt remonta darbu pieņemšanas – nodošanas aktu) ir:
		1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Līgumu var grozīt, ciktāl to pieļauj publisko iepirkumu regulējošie normatīvie akti, Pusēm par to savstarpēji rakstiski vienojoties. Jebkuri grozījumi Līguma noteikumos stājas spēkā tad, kad tie ir noformēti rakstiski un tos ir parakstījušas abas Puses. Līguma grozījumi ar to parakstīšanas brīdi kļūst par Līguma neatņemamu sastāvdaļu.
	3. Ja spēku zaudē kāds no Līguma punktiem normatīvo aktu izmaiņu rezultātā, pārējie Līguma punkti ir spēkā.
	4. Ja kādai no Pusēm ir mainīts juridiskais statuss, Pušu amatpersonu paraksta tiesības, Līgumā noteiktās kontaktpersonas vai Līgumā norādītie Pušu rekvizīti, attiecīgā Puse nekavējoties par to rakstiski informē otru līgumslēdzēju Pusi. Ja attiecīgā Puse neizpilda šajā punktā noteikto, uzskatāms, ka otra Puse ir pilnībā izpildījusi savas saistības, lietojot līgumā esošo informāciju par otru Pusi.
	5. Līgums sagatavots uz \_\_\_\_\_\_\_\_\_\_\_ lapām, tajā skaitā Līguma pielikums „Tehniskais - Finanšu piedāvājums”, kas ir neatņemamas Līguma sastāvdaļas, 2 (divos) eksemplāros, no kuriem viens ir Pasūtītājam un otrs – Piegādātājam. Abiem Līguma eksemplāriem ir vienāds juridiskais spēks.
6. **Pušu rekvizīti un paraksti**

|  |  |
| --- | --- |
| **Pasūtītājs:****VSIA “Paula Stradiņa klīniskā****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367 Banka: Swedbank AS  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:**Reģ. Nr.: \_\_\_\_\_\_\_\_\_\_\_\_\_\_\_\_\_,Konta Nr.: \_\_\_\_\_\_\_\_\_Banka: \_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas un novēršanas likumu. [↑](#footnote-ref-2)